 BENKI ya Maendeleo TIB imesaini mikataba ya msaada wa kiufundi kwa Halmashauri ya Wilaya ya Mkuranga na Halmashauri ya Mji wa Kahama na kwa mujibu wa mkataba huo benki ya TIB itatoa jumla ya shilingi 873,000,000 ili kusaidia Halmashauri hizo mbili kulipia gharama za wataalamu washauri watakaofanya upembuzi yakinifu na pia kuandaa michoro na makisio ya gharama na nyaraka za zabuni kwa ajili ya vituo vipya vya mabasi vitakavyojengwa kwenye Halmashauri hizo. 